Държавен вестник, бр. 90, 2023 г., стр. 19

БРОЙ  90	
Д Ъ Р Ж А В Е Н  В Е С Т Н И К 	
СТР.  19  
насърчаване на конкуренцията при мрежите и ос-
новните услуги.
Процесът включва предварителен преглед на 
тръжните условия от Европейската комисия.“
Ускореното разгръщане и надграждане на 5G 
мрежите в България зависи от предоставянето 
за ползване на радиочестотен спектър в обхва-
ти 700 MHz и 800 MHz, което в България вече 
е забавено. Радиочестотният спектър в обхват 
800 MHz е предоставен от всички държави член-
ки в периода 2010 – 2015 г., а в обхват 700 MHz 
в периода 2019 – 2021 г. от повечето страни в 
Европейския съюз (ЕС). Това забавяне, както и 
световната COVID-19 пандемия и последвалата 
икономическа криза, рефлектира върху разгръ-
щането и надграждането на мрежите поради 
повишените цени на оборудването, необходимо 
за изграждането на 5G мрежи.
Следва също така да се отбележи, че една от 
целите на „Цифрово десетилетие“2 е създаване 
на сигурни, издръжливи, ефективни и устойчиви 
цифрови инфраструктури, като всички крайни 
ползватели, намиращи се в определено место-
положение, да бъдат обхванати от гигабитова 
мрежа до крайната точка на мрежата и всички 
населени места да бъдат обхванати от безжични 
високоскоростни мрежи от следващо поколение с 
ефективност, еквивалентна най-малко на тази на 
5G, в съответствие с принципа на технологичната 
неутралност. В допълнение следва да се отбеле-
жи, че правителството на България е подписало 
Европейска декларация относно цифровите права 
и принципи за цифровото десетилетие, с което е 
поело ангажимент да гарантира достъп до отлична 
свързаност за всички, независимо къде живеят 
и какви са доходите им, с цел всички да имат 
достъп до високоскоростна цифрова свързаност 
на достъпни цени.
Това може да бъде изпълнено единствено от 
предприятия, които имат разрешения за полз-
ване на радиочестотен спектър в технологично 
неутралните обхвати, и най-вече в първоначал-
но определените от Европейската комисия 5G 
обхвати 3.6 GHz и 26 GHz. Тези предприятия 
имат вече изградена инфраструктура за мобилни 
мрежи, която да бъде надградена за ползване на 
обхвати 700 MHz и 800 MHz. За изграждането и 
разгръщането на изцяло нова мрежа с национал-
но покритие са необходими големи инвестиции, 
предвид което евентуалните нови играчи следва 
да отговарят на редица условия, включително 
доказателство за финансовата си способност да 
изградят национална мрежа, с която да осигурят 
необходимите скорости за потребителите. Прак-
тиката в България показва, че навлизането на 
нови играчи на пазара на телекомуникационни 
услуги е труден процес с непредвидим резултат.
С Решение № 372 от 10.11.2022 г. КРС прие 
проект на Позиция относно перспективите и 
условията за ползване на свободния ресурс в 
радиочестотни обхвати 700 MHz и 800 MHz и 
откри процедура за обществени консултации. 
2 Решение (ЕС) 2022/2481 на Европейския парла-
мент и Съвета от 14 декември 2022 г. за създаване 
на политическа програма „Цифрово десетилетие“ 
до 2030 г.   
Целта на консултациите е да се проучи интересът 
за придобиване на спектър в обхвати 700 MHz и 
800 MHz, което е една от стъпките за изпълнение 
на Реформа 2 C7.R2. Ефективно използване на 
радиочестотния спектър от ПВУ.
С Решение № 121 от 20 април 2023 г. КРС прие 
Позиция относно перспективите и условията за 
ползване на свободния ресурс в радиочестотни 
обхвати 700 MHz и 800 MHz.
В приетата позиция е посочено планираното 
разпределение на радиочестотния спектър в об-
хвати 700 MHz и 800 MHz, както и лицата, които 
могат да получат разрешения в тези обхвати.
В изпълнение на Реформа 2 C7.R2 от ПВУ, 
ключов етап 139, през ноември 2022 г. е сключено 
Споразумение между Военновъздушните сили 
(ВВС) и предприятията, предоставящи електронни 
съобщителни мрежи и/или услуги. Целта на Спо-
разумението е да се проведат тестови изпитания 
в обхвати 700 МНz и 800 МНz, като се провери 
влиянието на излъчването от базовите станции 
на предприятията върху наземно базираните 
военни радионавигационни и радиолокационни 
системи и обратно. С оглед осигуряване на че-
стотен ресурс от 3x2x10 MHz в обхват 700 MHz и 
честотен ресурс от 3x2x10 MHz в обхват 800 MHz 
за безжични широколентови услуги тестовете 
бяха проведени в следните радиочестотни ленти:
· обхват 700 MHz – в ленти 703-713 MHz/758-
768 MHz; 713-723 MHz/768-778 MHz; 723-
733 MHz/778-788 MHz;
· обхват 800 MHz – в ленти 791-801 MHz/832-
842 MHz; 801-811 MHz/842-852 MHz; 811-
821 MHz/852-862 MHz.
В резултат от тестовете беше установено, че 
съвместна работа в обхвати 700 MHz и 800 MHz на 
наземните системи на „Виваком България“ – ЕАД 
(Виваком), „Йеттел България“ – ЕАД (Йеттел), и 
„А1 България“ – ЕАД (А1), и наземното радио-
локационно и радионавигационно оборудване на 
ВВС е възможна само при прилагане на техни-
чески ограничения от страна на предприятията 
(„санитарни зони“). Санитарните зони водят 
на практика до възможност от осигуряване на 
национално покритите само чрез използване на 
предоставен спектър в други обхвати.
С оглед горното заинтересованите лица, 
които могат да подадат заявление за ползване 
на радиочестотен спектър в обхвати 700 MHz и 
800 MHz в настоящата процедура, са действащи-
те мобилни предприятия с вече предоставен по 
други разрешения честотен ресурс.
2. Условия, свързани с ползване на спектъра:
Съгласно Решение № 699 от 4.10.2023 г. на Ми-
нистерския съвет Министерството на отбраната 
се задължава да осигури възможност за ползване 
на радиочестотни ленти 694-790 MHz (обхват 
700 MHz) и 790-862 MHz (обхват 800 MHz) за граж-
дански нужди, като за периода след 5 октомври 
2023 г. до 31 декември 2025 г. в съответствие със 
сроковете за превъоръжаване на българската ар-
мия или до създаване на подходящите технически 
условия, което от двете обстоятелства настъпи 
по-рано, се спазват санитарни зони, определени 
по време на тестове, проведени съгласно Споразу-
мение между Военновъздушните сили и предпри-
ятията, предоставящи електронни съобщителни